Die taak van die Bybelgenootskap van Suid-Afrika is om bekostigbare Bybels vir elkeen in hulle eie taal en in geskikte formaat beskikbaar te stel sodat almal die lewegewende boodskap van die Woord mag ervaar. Dit word gedoen deur ‘n uitgebreide publikasieprogram wat vertaling, produksie en verspreiding insluit en dit alles word deur fondsinsameling moontlik gemaak. Die Bybelgenootskap vra tans ongeveer R79 vir bekostigbare Bybels maar die werklike koste is inderdaad dubbel die bedrag.
Gedurende 2016-2017 is daar Dissipelskapkursusse deur die EVK aangebied. As uitvloeisel van die kursusse het sogenaamde ‘saadaksies’ tot stand gekom. Die woord ‘saadaksie’, berus op die beginsel dat die Koninkryksaad geplant word en dat die Here ons as mense lei om hierdie saad op sekere plakke te gaan ‘saai’.